text: Vers Rodruart vint tost et droit
   Le brant entesé. Quant le voit,
   Rodruars moult grant paour ot.
   Au plus tost que il onques pot
   Son cheval encontre lui mist.
   Dou cheval targe et escu fist ;
   Mais, ainc ne se sot si targier
   Que Cléomadès, sans targier,
   Ne li donnast II coups de route
   Tels que sa broigne en fu derroute
   Et ses hiaumes tous depeciez,
   Et il si malement bleciez
   De ces II coups qu'il li donna,
   C'onques puiscedi ne menja.
  